Талерантнасць куратара і арганізатараў пераўзышла ўсе межы, і крытыкаваць праект было дазволена нават у рамках самога праекта. Апошняе бліскуча зрабілі Руслан Вашкевіч і Аліна Саўчанка, змясціўшы ў экспазіцыю пару гандлёвых павільёнаў — з мёдам і кітайскімі таварамі. Не сакрэт, што “выставы” такіх тавараў прыцягваюць у Палац мастацтва куды болей паспалітага люду, чым профільная яго дзейнасць.